
ประกาศองค์การบริหารส่วนตำบลโมคลาน
เรื่อง  แจ้งเตือนและเตรียมความพร้อมการป้องกันและแก้ไขปัญหาอุทกภัย วาตภัย ดินโคลนถล่มและคลื่นลมแรง
------------------------------------------------------


ด้วยกรมอุตุนิยมวิทยา แจ้งเตือนในช่วงวันที่ 16 – 18 ธันวาคม 2561 คลื่นลมแรงบริเวณ    อ่าวไทยและฝนตกหนักภาคใต้ บริเวณความกดอากาศสูงกำลังค่อนข้างแรงจากประเทศจีนปกคลุมประเทศไทยตอนบน  ทำให้มรสุมตะวันออกเฉียงเหนือที่พัดปกคลุมอ่าวไทยและภาคใต้มีกำลังค่อนข้างแรง ส่งผลกระทบต่อลักษณะคลื่นลม ทะเลมีคลื่นสูง 2 - 3 เมตร บริเวณที่มีฝนฟ้าคะนองคลื่นสูงกว่า 3 เมตร 
ขอให้ประชาชนในพื้นที่อาศัยบริเวณชายฝั่งทะเล ระวังอันตรายจากคลื่นลมแรงที่ซัดเข้าหาฝั่ง ชาวเรือควรเดินเรือด้วยความระมัดระวัง เรือเล็กควรงดออกฝากฝั่ง ระวังอันตรายจากฝนตกหนักปริมาณฝนสะสม น้ำท่วมฉับพลัน และน้ำป่าไหลหลาก ให้ติดตามประกาศจากรมอุตุนิยมวิทยาอย่างใกล้ชิด ทั้งนี้แจ้งเหตุประสบภัยพิบัติได้ที่ เบอร์โทรศัพท์ 075-750057 ได้ตลอด 24 ชั่วโมง
จึงประกาศให้ทราบโดยทั่วกัน
           ประกาศ ณ วันที่ 17 ธันวาคม พุทธศักราช 2561
                           ฉัตรชัย  ศรีวิสุทธิ์    
                          (นายฉัตรชัย  ศรีวิสุทธิ์)

               นายกองค์การบริหารส่วนตำบลโมคลาน
